turjo4nis/wikipedia-bn-dump-20250701 huggingface dataset:
ইন্টারসেক্স এশিয়া

ইন্টারসেক্স এশিয়া একটি প্যান-এশীয় ইন্টারসেক্স মানবাধিকার সংস্থা, যা ২০১৮ সালে প্রতিষ্ঠিত হয়েছিল। এটি তাইওয়ানে নিবন্ধিত।

ইতিহাস 
২০১৮ সালের ১০ই ফেব্রুয়ারি, থাইল্যান্ডের ব্যাংককে প্রথম এশিয়ান ইন্টারসেক্স সম্মেলনে ইন্টারসেক্স এশিয়া প্রতিষ্ঠিত হয়। এই সম্মেলনে হংকং (চীন), ভারত, ইন্দোনেশিয়া, মায়ানমার, নেপাল, পাকিস্তান, ফিলিপাইন, তাইওয়ান, থাইল্যান্ড এবং ভিয়েতনামের ১৪ জন ব্যক্তি একত্রিত হয়েছিলেন। উল্লেখযোগ্য প্রতিনিধি এবং মুখপাত্রদের মধ্যে ছিলেন জেফ ক্যাগান্ডাহান, হাইকার চিউ, এসান রেগমি, স্মল লুক এবং গোপী শঙ্কর মাদুরাই। ভারতীয় মানবাধিকার আইনজীবী প্রশান্ত সিংকে সমন্বয়কারী হিসেবে নিযুক্ত করা হয়েছিল।

ক্রিয়াকলাপ 
ইন্টারসেক্স এশিয়ার লক্ষ্য এশিয়ার আন্তঃলিঙ্গ মানুষের মানবাধিকার প্রচার করা এবং সেটি সুরক্ষিত রাখা, তাদের অধিকারের মধ্যে রয়েছে শরীরের অখণ্ডতা, শারীরিক স্বায়ত্তশাসন এবং আত্মনিয়ন্ত্রণের অধিকার। একটি প্রতিনিধিত্বমূলক কণ্ঠস্বর প্রদানের প্রতিও এই সংস্থা লক্ষ্যও রাখে। এর প্রতিষ্ঠা বিবৃতিতে সংস্থাটি জানিয়েছিল তারা "বিভিন্ন সাংস্কৃতিক, ধর্মীয়, ঐতিহ্যবাহী ও চিকিৎসা বিশ্বাস এবং অনুশীলনের মাধ্যমে আন্তঃলিঙ্গের মানুষের বৈষম্য, সহিংসতা এবং হত্যা" সহ মূল বিষয়গুলি চিহ্নিত করে। এই সংস্থাটি ন্যায়বিচারের জন্য অ্যাস্ট্রেয়া লেসবিয়ান ফাউণ্ডেশন , সিওসি, মামা ক্যাশ, ওপেন সোসাইটি ফাউন্ডেশন এবং আরএফএসএল দ্বারা সমর্থিত।

শিক্ষা এবং সচেতনতা 
ইন্টারসেক্স এশিয়া তাদের কার্যক্রমের মধ্যে জাতিসংঘের ফ্রি অ্যান্ড ইকুয়াল কর্তৃক প্রদত্ত গুরুত্বপূর্ণ বিষয় এবং মানবাধিকার সম্পর্কিত তথ্যের অনুবাদ বিভিন্ন এশীয় ভাষায় প্রকাশ করেছে, যার মধ্যে রয়েছে আরবি, বাংলা, চীনা, ফিলিপিনো, হিন্দি, ইন্দোনেশিয়ান, কোরিয়ান, মালয়, নেপালি, তামিল, তেলুগু, উর্দু এবং ভিয়েতনামী ভাষা।

অধিভুক্তি 
ইন্টারসেক্স এশিয়া আন্তর্জাতিক লেসবিয়ান, গে, বাইসেক্সুয়াল, ট্রান্স এবং ইন্টারসেক্স অ্যাসোসিয়েশনের সদস্য।

আরও দেখুন 

 আন্তঃলিঙ্গ মানবাধিকার

তথ্যসূত্র

বহিঃসংযোগ 

 

মানবাধিকার সংগঠন
আন্তঃলিঙ্গ ও চিকিৎসাবিজ্ঞান
সমর্থক দল
এশিয়ায় মানবাধিকার
বানিজ অন দ্য বায়ু

বানিজ অন দ্য বায়ু হল একটি স্বেচ্ছাসেবী সংস্থা। এই স্বেচ্ছাসেবী সংস্থা প্রতি বছর ইস্টার রবিবারের দিন একটি বার্ষিক সমাবেশ এবং তহবিল সংগ্রহের অনুষ্ঠানের আয়োজন করে।  বানিজ অন দ্য বায়ু সংস্থাটি মার্কিন যুক্তরাষ্ট্রের অন্তর্গত টেক্সাসের, হিউস্টন অঞ্চলে বসবাসকারী এলজিবিটি সম্প্রদায়ের সদস্যদের দ্বারা গঠিত। প্রাথমিকভাবে এই সংস্থা এলজিবটি সম্প্রদায়ের মানুষদের সেবা করে। সংস্থার ওয়েবসাইট অনুযায়ী, সংগঠনের মূল লক্ষ্য হল, বিভিন্ন দাতব্য, শিক্ষামূলক এবং সাংস্কৃতিক কর্মসূচির জন্য তহবিল সংগ্রহ করা যা এলজিবিটিকিউ সম্প্রদায়ভুক্ত মানুষদের  জীবনযাত্রার মান উন্নত করবে এবং একইসাথে বৃহত্তর হিউস্টন অঞ্চলে শিক্ষা এবং ব্যক্তিগত মানবাধিকার সম্পর্কে সচেতনতা প্রচার করতে সহায়ক হবে।  এই তহবিল সংগ্রহের অনুষ্ঠান্টি হিউস্টনের বৃহত্তম বহিরঙ্গন অনুষ্ঠানগুলির মধ্যে একটি। এই অনুষ্ঠানকে শহরের বৃহত্তম বার্ষিক বহিরঙ্গন ককটেল পার্টি বলা হয়।

ইতিহাস 
এই তহবিল সংগ্রহ অনুষ্ঠানের সূত্রপাত হয় ১৯৭৯ সালে, যখন ক্লে স্ট্রিটের একটি আবাসনের প্রাঙ্গনে একদল বন্ধু ইস্টার উদযাপনের জন্য একটি সমাবেশের আয়োজন করেছিল। এই অনুষ্ঠানটি বেশ জনপ্রিয় হয় এবং পরের বছর আরও বেশি মানুষজনকে অনুষ্ঠানে অংশ নেওয়ার জন্য আমন্ত্রণপত্র বিতরণ করা হয়। অনুষ্ঠানে বিনোদনের জন্য সংগীত ও বাজনার ও ব্যাবস্থা করা হয়।  ১৯৮০-এর দশকে এইচআইভি/এইডস মহামারীর সময় এই অনুষ্ঠানের আয়োজকরা স্থানীয় দাতব্য সংস্থাগুলিকে খাবার প্রদান করার জন্য আগত অতিথিদের কাছ থেকে সাহায্যের আবেদন করতে শুরু করে। সময়ের সাথে সাথে, অনুষ্ঠানটির প্রচার বৃদ্ধি পেতে থাকে এবং তারা শুধু খাদ্যের জন্য নয় বরং সংস্থায় আর্থিক সাহায্যের জন্যও তহবিল সংগ্রহ করতে শুরু করে।  ১৯৯০-এর দশকে অনুষ্ঠানের সঞ্চালক দলটি আনুষ্ঠানিকভাবে একটি স্বেচ্ছাসেবী সংগঠনে পরিণত হয় যার নাম রাখা হয় বানিজ অন দ্য বায়ু। 

১৯৯০ সাল থেকে হিউস্টন শহরের কেন্দ্রস্থিত ওয়ার্থাম সেন্টারে বানিজ অন দ্য বায়ু সংস্থার তহবিল সংগ্রহ অনুষ্ঠান অনুষ্ঠিত হয়ে আসছে।   ২০২২ এবং ২০২৩ সালে এই অনুষ্ঠানটি সেসকুইসেনটেনিয়াল পার্কে অনুষ্ঠিত হয়েছিল।  

কোভিড-১৯ মহামারীর কারণে ২০২০ সালে অনুষ্ঠানটি বাতিল হয়ে যায়।  মহামারীর কারণে দুই বছরের বিরতির পর, ২০২২ সালে আবারও এই অনুষ্ঠানটি অনুষ্ঠিত হয়।

অনুষ্ঠান

বানিজ অন দ্যা বায়ু 
বানিজ অন দ্যা বায়ু সংগঠনের বৃহত্তম বার্ষিক অনুষ্ঠান ইস্টার রবিবারে অনুষ্ঠিত হয়, যা আসলে একটি বিশাল বহিরঙ্গন সমাবেশ।  এই অনুষ্ঠানে সাধারণত সঙ্গীত এবং ডিজে-র পাশাপাশি বিভিন্ন ড্র্যাগ নৃত্য পরিবেশনাও হয়ে থাকে।    ড্র্যাগ নৃত্য পরিবেশনায় পুরুষেরা নারীদের ন্যায় পোশাক পরে এবং নারীদের আদব-কায়দা নকল করে লাস্যময়ী নৃত্য পরিবেশনের মাধ্যমে দর্শকদের মনোরঞ্জন করে। অনুষ্ঠানের দর্শকরা বানি বা খরগোশের ন্যায় কানের আবরন পরিধান করে যা এই অনুষ্ঠান ও সংস্থার প্রতীক।

অন্যান্য ইভেন্ট 
বানিজ অন দ্যা বায়ু  সারা বছর ধরে অন্যান্য অনুষ্ঠানের আয়োজন করে, যার মধ্যে রয়েছে শীতকালীন স্নো খরগোশ,   গ্রীষ্মের বানিজ অন দ্যা হিট,  হানি খরগোশ, বাস্কেট ব্যাশ এবং একটি বার্ষিক ভিআইপি পার্টি।

তহবিল সংগ্রহ 
বানিজ অন দ্যা বায়ু  সংস্থার দ্বারা সংগৃহীত তহবিল হিউস্টনের এলজিবিটিকিউ এবং অন্যান্য সামাজিকভাবে অংরসর সম্প্রদায়ের সেবা প্রদানকারী দাতব্য প্রতিষ্ঠানগুলিতে বিতরণ করা হয়;  যাদের মধ্যে রয়েছে এইডস ফাউন্ডেশন হিউস্টন, মন্ট্রোজ গ্রেস প্লেস, হ্যাচ ইয়ুথ এবং অন্যান্য কিছু দাতব্য সংস্থা।    প্রতিষ্ঠার পর থেকে  তারা স্থানীয় দাতব্য প্রতিষ্ঠানের জন্য ১.৭ মিলিয়ন ডলারেরও বেশি সংগ্রহ করেছে।

তথ্যসূত্র 

১৯৭৯-এ প্রতিষ্ঠিত পুনরাবৃত্ত ঘটনা
মার্কিন যুক্তরাষ্ট্র ভিত্তিক এলজিবিটিকিউ সংগঠন
জর্জ অ্যানসন (ব্রিটিশ সেনা কর্মকর্তা, জন্ম ১৭৯৭)

মেজর-জেনারেল জর্জ অ্যানসন সিবি (১৩ অক্টোবর ১৭৯৭ - ২৭ মে ১৮৫৭) ছিলেন একজন ব্রিটিশ সামরিক কর্মকর্তা এবং অ্যানসন পরিবারের হুইগ রাজনীতিবিদ।

সামরিক ও রাজনৈতিক কর্মজীবন 

১৮১৪ সালে আনসন তৃতীয় (স্কটস ফিউসিলিয়ার্স) গার্ডে একজন পতাকাবাহী হিসেবে সেনাবাহিনীতে প্রবেশ করেন এবং অল্প বয়সেই নেপোলিয়নিক যুদ্ধে অংশগ্রহণ করেন এবং ওয়াটারলু যুদ্ধে অংশগ্রহণ করেন। পরে তিনি ১৮১৮ থেকে ১৮৩৫ সাল পর্যন্ত গ্রেট ইয়ারমাউথের সংসদ সদস্য (এমপি), ১৮৩৬ থেকে ১৮৩৭ সাল পর্যন্ত স্টোক-আপন-ট্রেন্টের সংসদ সদস্য এবং ১৮৩৭ থেকে ১৮৫৩ সাল পর্যন্ত স্টাফোর্ডশায়ার সাউথের সংসদ সদস্য হিসেবে দায়িত্ব পালন করেন এবং ১৮৩৫ থেকে ১৮৪১ সাল পর্যন্ত লর্ড মেলবোর্নের অধীনে অর্ডন্যান্সের স্টোরকিপার এবং ১৮৪১ সালে মেলবোর্নের অধীনে অর্ডন্যান্সের ক্লার্ক এবং ১৮৪৬ থেকে ১৮৫২ সাল পর্যন্ত লর্ড জন রাসেলের অধীনে অর্ডন্যান্সের ক্লার্ক হিসেবে দায়িত্ব পালন করেন।

ভারতীয় নিয়োগ 
১৮৫৩ সালে আনসনকে মেজর-জেনারেল পদে উন্নীত করা হয়। পরের বছর ১৮৫৪ সালে তিনি মাদ্রাজ সেনাবাহিনীর কমান্ডে নিযুক্ত হন এবং ১৮৫৬ সালের প্রথম দিকে ভারতে সর্বাধিনায়ক হন। তিনি ১২ ডিসেম্বর ১৮৫৬ সাল থেকে ৫৫তম (ওয়েস্টমোরল্যান্ড) রেজিমেন্ট অফ ফুটের কর্নেল ছিলেন। যেহেতু আনসনের পূর্ববর্তী সামরিক কর্মজীবনে গার্ডসে সাবঅল্টার্ন হিসেবে কয়েক মাস সক্রিয় সেবা (স্বীকার্যভাবেই ওয়াটারলু সহ), লন্ডনে এক দশক হোম সার্ভিসে এবং সংসদ সদস্য হিসেবে সংসদে বসে সাড়ে ২৬ বছর সময় কাটানো ছিল। তাই এই নিয়োগগুলি কিছু মহলে অসন্তুষ্ট মন্তব্যের জন্ম দেয় এবং " ঘোড়ারক্ষীদের পৃষ্ঠপোষকতা" এর সবচেয়ে খারাপ উদাহরণ হিসেবে উপস্থাপন করা হয়।  মাদ্রাজের নিয়োগ গ্রহণের তার সিদ্ধান্ত ইংরেজ রাজনৈতিক ও সামাজিক মহলে বিস্ময়ের সৃষ্টি করে। সেখানে তিনি মূলত তার ভদ্র আচরণ, তার সুন্দর চেহারা, আকর্ষণীয় স্ত্রী এবং তাস খেলার দক্ষতার জন্য বিখ্যাত ছিলেন।

তথ্যসূত্র

 
 (thePeerage.com)

বহিঃসংযোগ 

 
 History of Parliament account of George Anson's parliamentary career

|-
 

|-

কেনসাল গ্রিন সিমেট্রিতে সমাধিস্থ
ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য
ইটন কলেজে শিক্ষিত ব্যক্তি
স্কটস গার্ডস কর্মকর্তা
অ্যানসন পরিবার
যুক্তরাজ্যের সংসদ সদস্য ১৮৫২-১৮৫৭
যুক্তরাজ্যের সংসদ সদস্য ১৮৪৭-১৮৫২
যুক্তরাজ্যের সংসদ সদস্য ১৮৪১-১৮৪৭
যুক্তরাজ্যের সংসদ সদস্য ১৮৩৭-১৮৪১
যুক্তরাজ্যের সংসদ সদস্য ১৮৩২-১৮৩৫
যুক্তরাজ্যের সংসদ সদস্য ১৮৩১-১৮৩২
যুক্তরাজ্যের সংসদ সদস্য ১৮৩০-১৮৩১
যুক্তরাজ্যের সংসদ সদস্য ১৮২৬-১৮৩০
যুক্তরাজ্যের সংসদ সদস্য ১৮২০-১৮২৬
যুক্তরাজ্যের সংসদ সদস্য ১৮১৮-১৮২০
ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
১৮৫৭-এ মৃত্যু
১৭৯৭-এ জন্ম
এসান রেগমি

এসান রেগমি (জন্ম ১৯৮৮) একজন বিশিষ্ট নেপালি আন্তঃলিঙ্গ পুরুষ এবং আন্তঃলিঙ্গ মানবাধিকার কর্মী। তিনি ২০১৭ সালে নেপালের প্রথম এবং একমাত্র আন্তঃলিঙ্গ-নেতৃত্বাধীন সংগঠন "ক্যাম্পেইন ফর চেঞ্জ" প্রতিষ্ঠা করেন এবং তিনি আন্তর্জাতিক এনজিও ইন্টারসেক্স এশিয়ার সহ-প্রতিষ্ঠাতাদের মধ্যে একজন।

প্রাথমিক জীবন 
রেগমি ১৯৮৮ সালে নেপালের বাজুরায় জন্মগ্রহণ করেন। তিনি বাজুরার আশেপাশের অঞ্চলটিকে দুর্গম, পাহাড়ি এবং রক্ষণশীল হিসেবে বর্ণনা করেছেন। রেগমিকে নারী হিসেবে লালন-পালন করা হয়েছিল কিন্তু বয়ঃসন্ধির সময় তাঁর মধ্যে পুরুষত্বের বৈশিষ্ট্য গড়ে ওঠে, যার ফলে শিক্ষা ও কর্মসংস্থানের ক্ষেত্রে কলঙ্ক, বৈষম্য এবং 'ভুল' পরিচয়ের দাবির সৃষ্টি হয়। তিনি চিকিৎসার জন্য ভারত ভ্রমণের বর্ণনা দিয়েছেন এবং তাঁকে কিন্নর বা হিজড়া হিসেবে চিহ্নিত করে সেই সম্প্রদায়ে যোগ দিতে পাঠানো নিয়ে আলোচনা করেছেন। রেগমিকে তাঁর পরিবারের সবাই খুব ভালোবাসত। তিনি বাড়িতেই পড়াশোনা করতেন, কিন্তু তাঁর মানসিক স্বাস্থ্যের ক্ষতি হচ্ছিল।

সক্রিয়তা 
রেগমি ২০১১ সাল থেকে একজন আন্তঃলিঙ্গ মানবাধিকার কর্মী হয়ে ওঠেন। তিনি প্রথমে ব্লু ডায়মন্ড সোসাইটির সাথে কাজ করেছিলে। পরে তিনি ক্যাম্পেইন ফর চেঞ্জ প্রতিষ্ঠা করেন এবং এর সাথে যৌথভাবে ইন্টারসেক্স এশিয়া প্রতিষ্ঠা করেন। তিনি ২০১৬ সালে ইউএনডিপির সহায়তায় আন্তঃলিঙ্গ ব্যক্তিদের জন্য প্রথম জাতীয় কর্মশালা আয়োজন করেন এবং তাতে নেতৃত্ব দেন।

নেপালের চিকিৎসা ও সামাজিক ব্যবস্থায় পরিবর্তনের আহ্বান জানিয়ে জাতিসংঘে জমা দেওয়া প্রস্তাবের বিষয়ে রেগমি জিভিশেনগেশলেখ্ট সংস্থার সাথে কাজ করেছেন। তিনি জাতীয় ও আন্তর্জাতিকভাবে আন্তঃলিঙ্গ অধিকার নিয়ে কথা বলেন।

নির্বাচিত গ্রন্থপঞ্জি

তথ্যসূত্র 

১৯৮৮-এ জন্ম
জীবিত ব্যক্তি
জন কোটস (১৬৮২–১৭৫৬)

জন কোটস (১৬৮২-১৭৫৬), শ্রপশায়ারের উডকোটের বাসিন্দা, একজন ইংরেজ সংসদ সদস্য ছিলেন।

তিনি ১৭০৮-১৭১৫ সাল পর্যন্ত লিচফিল্ডে ইংল্যান্ডের সংসদের সদস্য (এমপি) ছিলেন।

তথ্যসূত্র 

গ্রেট ব্রিটেনের সংসদ সদস্য ১৭১০-১৭১৩
ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
গ্রেট ব্রিটেনের সংসদ সদস্য ১৭০৮-১৭১০
১৭৫৬-এ মৃত্যু
১৬৮২-এ জন্ম
শ্রপশায়ারের রাজনীতিবিদ
সের্হিও কানালেস

সের্হিও কানালেস মাদ্রাসো (, ; জন্ম: ১৬ ফেব্রুয়ারি ১৯৯১; সের্হিও কানালেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০০৭ সালে, কানালেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় সাত বছর যাবত স্পেনের বয়সভিত্তিক দলের হয়ে খেলার পর, তিনি ২০১৯ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১১ ম্যাচে ১টি গোল করেছেন।

প্রারম্ভিক জীবন
সের্হিও কানালেস মাদ্রাসো ১৯৯১ সালের ১৬ই ফেব্রুয়ারি তারিখে স্পেনের সান্তান্দেরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কানালেস স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৭ সালে তিনি  স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯১-এ জন্ম
জীবিত ব্যক্তি
স্পেনীয় ফুটবলার
ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-১৭ আন্তর্জাতিক ফুটবলার
স্পেনের অনূর্ধ্ব-১৯ আন্তর্জাতিক ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
আলফোন্সো আলভারাদো

হোসে আলফোন্সো আলভারাদো পেরেস (, ; জন্ম: ১৫ মার্চ ২০০০; আলফোন্সো আলভারাদো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০১৭ সালে, আলভারাদো মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছেন।

প্রারম্ভিক জীবন
হোসে আলফোন্সো আলভারাদো পেরেস ২০০০ সালের ১৫ই মার্চ তারিখে মেক্সিকোর সিনালোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আলভারাদো মেক্সিকো অনূর্ধ্ব-১৭ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৭ সালে তিনি  মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ

 
 
 

 
 
 

২০০০-এ জন্ম
জীবিত ব্যক্তি
মেক্সিকীয় ফুটবলার
ফুটবল ফরোয়ার্ড
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-১৭ আন্তর্জাতিক ফুটবলার
কার্লোস সালসেদো

কার্লোস হোয়েল সালসেদো এর্নান্দেস (, ; জন্ম: ২৯ সেপ্টেম্বর ১৯৯৩; কার্লোস সালসেদো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৪ সালে, সালসেদো মেক্সিকো অনূর্ধ্ব-২১ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৫ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৪৭ ম্যাচে ১টি গোল করেছেন।

প্রারম্ভিক জীবন
কার্লোস হোয়েল সালসেদো এর্নান্দেস ১৯৯৩ সালের ২৯শে সেপ্টেম্বর তারিখে মেক্সিকোর হালিস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সালসেদো মেক্সিকো অনূর্ধ্ব-২১ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৪ সালে তিনি মেক্সিকো অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৩-এ জন্ম
জীবিত ব্যক্তি
মেক্সিকীয় ফুটবলার
ফুটবল রক্ষণভাগের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-২৩ আন্তর্জাতিক ফুটবলার
মেক্সিকোর আন্তর্জাতিক ফুটবলার
ক্লাব দেপোর্তিভো গুয়াদালাহারার খেলোয়াড়
উইলিয়াম চেটউইন্ড (উটন বাসেটের সংসদ সদস্য)

উইলিয়াম চেটউইন্ড (আনুমানিক ১৬৯১ - ২৪ জুলাই ১৭৪৪), সারের বেডিংটনের বাসিন্দা, একজন ব্রিটিশ আইনজীবী এবং রাজনীতিবিদ ছিলেন যিনি ১৭২২ থেকে ১৭২৭ সাল পর্যন্ত হাউস অফ কমন্সে ছিলেন।

চেটউইন্ড ছিলেন শ্রপশায়ারের লুডলোর জন চেটউইন্ডের দ্বিতীয় পুত্র এবং ওয়াল্টার চেটউইন্ডের ভাই। তিনি সম্ভবত ১৭০৬ থেকে ১৭০৭ সালের মধ্যে ইটন কলেজে শিক্ষিত ছিলেন এবং ৫ মার্চ ১৭০৮ সালে কেমব্রিজের কুইন্স কলেজে ভর্তি হন। ১৭০৭ সালে তাকে মিডল টেম্পলে ভর্তি করা হয় এবং ১৭১৪ সালে তাকে বারে ডাকা হয়।

১৭২২ সালের সাধারণ নির্বাচনে চেটউইন্ডকে সরকার সমর্থক হিসেবে উটন বাসেটের সংসদ সদস্য হিসেবে নির্বাচিত করা হয়। ১৭২৭ সালের সাধারণ নির্বাচনে তিনি আর দাঁড়াননি।

চেটউইন্ড ৩০ মে ১৭২৮ সালে লেডি এলিজাবেথ কেরুকে বিয়ে করেছেন, যিনি বেডিংটনের প্রথম ব্যারোনেট স্যার নিকোলাস কেরু- এর বিধবা স্ত্রী এবং বাকিংহামশায়ারের নর্থ ক্রলির নিকোলাস হ্যাকেটের কন্যা। ১৭৪৪ সালের ২৪ জুলাই তিনি নিঃসন্তান অবস্থায় মারা যান।

তথ্যসূত্র 

কুইন্স কলেজ, কেমব্রিজের প্রাক্তন শিক্ষার্থী
গ্রেট ব্রিটেনের সংসদ সদস্য ১৭২২-১৭২৭
ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
১৭৪৪-এ মৃত্যু
১৬৯০-এর দশকে জন্ম
এরিক আগিরে

এরিক গেরমাইন আগিরে তাফোয়া (, ; জন্ম: ২৩ ফেব্রুয়ারি ১৯৯৭; এরিক আগিরে নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, আগিরে মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় চার বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৮ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

প্রারম্ভিক জীবন
এরিক গেরমাইন আগিরে তাফোয়া ১৯৯৭ সালের ২৩শে ফেব্রুয়ারি তারিখে মেক্সিকোর মিচোয়াসানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আগিরে মেক্সিকো অনূর্ধ্ব-১৭, মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৩ সালের ১৪ই এপ্রিল তারিখে তিনি গুয়াতেমালা অনূর্ধ্ব-১৭ দলের বিরুদ্ধে ম্যাচে মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৭-এ জন্ম
জীবিত ব্যক্তি
মেক্সিকীয় ফুটবলার
ফুটবল রক্ষণভাগের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-১৭ আন্তর্জাতিক ফুটবলার
মেক্সিকোর অনূর্ধ্ব-২০ আন্তর্জাতিক ফুটবলার
মেক্সিকোর অনূর্ধ্ব-২৩ আন্তর্জাতিক ফুটবলার
মেক্সিকোর আন্তর্জাতিক ফুটবলার
হোয়ান রোহান এচেভারিয়া

হোয়ান রোহান এচেভারিয়া (, ; জন্ম: ২০ সেপ্টেম্বর ২০০২; হোয়ান রোহান নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০২৩ সালে, রোহান কলম্বিয়া অনূর্ধ্ব-২৩ দলের হয়ে কলম্বিয়ার বয়সভিত্তিক পর্যায়ে অভিষেক করেছেন।

প্রারম্ভিক জীবন
হোয়ান রোহান এচেভারিয়া ২০০২ সালের ২০শে সেপ্টেম্বর তারিখে কলম্বিয়ার আন্তিওকুইয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রোহান কলম্বিয়া অনূর্ধ্ব-২৩ দলের হয়ে খেলার মাধ্যমে কলম্বিয়ার প্রতিনিধিত্ব করেছেন। ২০২৩ সালের ১৪ই অক্টোবর তারিখে তিনি কোস্টা রিকা অনূর্ধ্ব-২৩ দলের বিরুদ্ধে ম্যাচে কলম্বিয়া অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ

 
 
 

 
 
 

২০০২-এ জন্ম
জীবিত ব্যক্তি
কলম্বীয় ফুটবলার
ফুটবল ফরোয়ার্ড
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
কলম্বিয়ার আন্তর্জাতিক যুব ফুটবলার
কলম্বিয়ার অনূর্ধ্ব-২৩ আন্তর্জাতিক ফুটবলার
হেসুস মানুয়েল কোরোনা

হেসুস মানুয়েল কোরোনা রুইস (, ; জন্ম: ৬ জানুয়ারি ১৯৯৩; হেসুস মানুয়েল কোরোনা নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।

২০১৩ সালে, কোরোনা মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় দুই বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৭১ ম্যাচে ১০টি গোল করেছেন।

প্রারম্ভিক জীবন
হেসুস মানুয়েল কোরোনা রুইস ১৯৯৩ সালের ৬ই জানুয়ারি তারিখে মেক্সিকোর সোনোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কোরোনা মেক্সিকো অনূর্ধ্ব-২০ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৩ সালের ২০শে ফেব্রুয়ারি তারিখে তিনি কুরাসাও অনূর্ধ্ব-২০ দলের বিরুদ্ধে ম্যাচে মেক্সিকো অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৩-এ জন্ম
জীবিত ব্যক্তি
মেক্সিকীয় ফুটবলার
ফুটবল ফরোয়ার্ড
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-২০ আন্তর্জাতিক ফুটবলার
মেক্সিকোর আন্তর্জাতিক ফুটবলার
ইন্টারসেক্স রাশিয়া

ইন্টারসেক্স রাশিয়া (রাশিয়ান : Интерсекс Россия), যা OII রাশিয়া নামেও পরিচিত, প্রতিষ্ঠিত হয় ২০১৭ সালে। এটির কার্যালয় রাশিয়ার মস্কোতে অবস্থিত। এই সংস্থাটি ইন্টারসেক্স বিষয়গুলিতে সচেতনতা ছড়িয়ে দেওয়ার জন্য কাজ করে, ইন্টারসেক্স সম্প্রদায় এবং ইন্টারসেক্স ব্যক্তিরা যে সমস্যাগুলির মুখোমুখি হচ্ছেন তার সঠিক এবং ইতিবাচক প্রতিনিধিত্ব প্রদান করে, একে রোগ হিসেবে চিহ্নিত করে তার চিকিৎসা করার বিরুদ্ধে লড়াই করে এবং ইন্টারসেক্স ব্যক্তিদের সহায়তা প্রদান করে। আইরিন কুজেমকো ইন্টারসেক্স রাশিয়ার একজন সহ-প্রতিষ্ঠাতা।

কর্মসূচি 
এই সংস্থার লক্ষ্য হল রাশিয়ায় আন্তঃলিঙ্গ সম্প্রদায়ের সঠিক এবং ইতিবাচক প্রতিনিধিত্ব প্রদান করা, আন্তঃলিঙ্গ মানুষের অস্তিত্ব এবং আন্তঃলিঙ্গ মানুষেরা যে সমস্যাগুলির মুখোমুখি হন সে সম্পর্কে সচেতনতা বৃদ্ধি করা, আন্তঃলিঙ্গ মানুষদের অবস্থাকে রোগ হিসেবে বিবেচনা ক'রে তাদের রোগ-মুক্তি এবং চিকিৎসা-মুক্তির বিরুদ্ধে একটি দৃঢ় অবস্থান তৈরি করা, দেশজুড়ে আন্তঃলিঙ্গ সহায়তা গোষ্ঠীর একটি শক্তিশালী নেটওয়ার্ক তৈরি করা।

ক্রিয়াকলাপ 
ইন্টারসেক্স রাশিয়া-র কাজ ও অধিকার আদায়ের পক্ষে রাশিয়া ও জেনেভায় তৃতীয় দফার সার্বিক পর্যায়ক্রমিক পর্যালোচনার সময় প্রচেষ্টার ফলস্বরূপ, ২০১৮ সালের ১৪ই মে রাশিয়ান ফেডারেশনের ৩০তম সেশনে রাশিয়া স্পেনের কাছ থেকে প্রথমবারের মতো ইন্টারসেক্স সংক্রান্ত একটি নির্দিষ্ট সুপারিশ পায়। এখনও পর্যন্ত তিনটি ইউপিআর দফার সময় প্রদত্ত খুব কম সংখ্যক নির্দিষ্ট ইন্টারসেক্স সুপারিশের মধ্যে এই সুপারিশটি একটি।

এই সুপারিশে বলা হয়েছে:

রাশিয়া সরকার এই সুপারিশ গ্রহণ করেনি এবং এর কারণে, ২০১৮ সালের ২১শে সেপ্টেম্বর তারিখে, যখন রাশিয়ান ফেডারেশনের সার্বজনীন পর্যায়ক্রমিক পর্যালোচনার ফলাফল সম্পর্কে জাতিসংঘ একটি অধিবেশন আয়োজন করেছিল, তখন আন্তর্জাতিক মানবাধিকার পরিষেবার হেলেন নোলান এই সুপারিশ সম্পর্কে OII রাশিয়ার সাথে আইএসএইচআর-এর যৌথ মৌখিক বিবৃতি প্রদান করেন।

অধিভুক্তি 
ইন্টারসেক্স রাশিয়া ইন্টারসেক্স ইন্টারন্যাশনাল অর্গানাইজেশনের সাথে সম্পর্কিত।

আরও দেখুন 

 রাশিয়ান ভাষাভাষী ইন্টারসেক্সদের সমিতি
 সংস্থা ইন্টারসেক্স ইন্টারন্যাশনাল
 আন্তঃলিঙ্গ মানবাধিকার

তথ্যসূত্র 

রাশিয়ায় মানবাধিকার
সমর্থক দল
মানবাধিকার সংগঠন
হোর্দি কোরতিসো

হোর্দি কোরতিসো দে লা পিয়েত্রা (, ; জন্ম: ৩০ জুন ১৯৯৬; হোর্দি কোরতিসো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

কোরতিসো ২০২৩ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
হোর্দি কোরতিসো দে লা পিয়েত্রা ১৯৯৬ সালের ৩০শে জুন তারিখে মেক্সিকোর কুয়েরেতারোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 

১৯৯৬-এ জন্ম
জীবিত ব্যক্তি
মেক্সিকীয় ফুটবলার
ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক ফুটবলার
আলফোন্সো গোনসালেস

আর্তুরো আলফোন্সো গোনসালেস গোনসালেস (, ; জন্ম: ৫ সেপ্টেম্বর ১৯৯৪; আলফোন্সো গোনসালেস নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১১ সালে, গোনসালেস মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় দুই বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
আর্তুরো আলফোন্সো গোনসালেস গোনসালেস ১৯৯৪ সালের ৫ই সেপ্টেম্বর তারিখে মেক্সিকোর তামাউলিপাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গোনসালেস মেক্সিকো অনূর্ধ্ব-১৭, মেক্সিকো অনূর্ধ্ব-২০, মেক্সিকো অনূর্ধ্ব-২১ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১১ সালের ১৮ই জুন তারিখে তিনি উত্তর কোরিয়া অনূর্ধ্ব-১৭ দলের বিরুদ্ধে ম্যাচে মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৪-এ জন্ম
জীবিত ব্যক্তি
মেক্সিকীয় ফুটবলার
ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-১৭ আন্তর্জাতিক ফুটবলার
মেক্সিকোর অনূর্ধ্ব-২০ আন্তর্জাতিক ফুটবলার
মেক্সিকোর অনূর্ধ্ব-২৩ আন্তর্জাতিক ফুটবলার
মেক্সিকোর আন্তর্জাতিক ফুটবলার